wannaphong/clean_thaiwikipedia huggingface dataset:
# ราชวงศ์โจว
ราชวงศ์โจว หรือ ราชวงศ์จิว (ภาษาอังกฤษ:Zhou Dynasty, ภาษาจีนกลาง:周朝, พินอิน: Zhōu Cháo) ราชวงศ์ที่ 3 ในประวัติศาสตร์จีน เริ่มประมาณ 1046 ปีก่อนคริสต์ศักราช-256 ปีก่อนคริสต์ศักราช นับเป็นราชวงศ์ที่ยาวนานที่สุด ด้วยเวลาที่ยาวนานกว่า 867 ปี มีเรื่องราวต่าง ๆ เกิดขึ้นมากมาย เช่นการสู้รบระหว่างแว่นแคว้น การกำเนิดของปรัชญาเมธีหลายท่าน เช่น ขงจื๊อ เล่าจื๊อ ซุนวู เป็นต้น ในยุคชุนชิว

 กำเนิดราชวงศ์โจว 
thumb|left|เขตแดนราชวงศ์โจว ยุคราชวงศ์โจวตะวันตก (ราว 1050 ปีก่อนคริสต์ศักราช – 771 ปีก่อนคริสต์ศักราช)
พระเจ้าโจวอู่หวางได้โค่นราชวงศ์ซางลงแล้ว ได้ตั้งราชวงศ์โจวขึ้นแทน ได้เริ่มการปกครองด้วยระบบศักดินา คือแยกแผ่นดินออกเป็นแคว้นต่าง ๆ แล้วส่งเชื้อพระวงศ์แซ่ "จี" ของพระองค์ให้เป็น "เจ้าผู้ครองนครรัฐ" ไปปกครอง โดยพระองค์เป็นผู้มีอำนาจสูงสุด ในยุคของราชวงศ์นี้สร้างความเจริญให้แก่บ้านเมืองมาก ทั้งด้านการเมือง การปกครอง ศิลปวัฒนธรรม ฯลฯ แต่มีช่วงเวลา ที่เข้มแข็งจริง ๆ คือราว ๆ 350 ปีก่อนคริสต์ศักราช ที่เรียกว่า ราชวงศ์โจวตะวันตก หรือ ซีโจว (Western Zhou) ที่มีเมืองหลวง คือ เฮ่าจิง

ต่อมา สมัยของพระเจ้าโจวโยวหวาง กษัตริย์องค์ที่ 12 ซึ่งหลงใหลมเหสีมาก มเหสีมีนามว่า เปาซือ กล่าวกันว่านางเป็นคนสวยมาก แต่เป็นคนยิ้มไม่เป็น ทำให้พระเจ้าโจวโยวหวางกลุ้มใจมาก ถึงกับตั้งรางวัลไว้พันตำลึง สำหรับผู้ที่ออกอุบายให้นางยิ้มได้ วันหนึ่งคิดอุบายได้ด้วยการจุดพลุให้อ๋องต่าง ๆ เข้าใจว่า ข้าศึกบุกเมืองหลวงแล้ว เมื่อยกทัพมาถึงกลับไม่มีอะไร ทำให้นางเปาซือหัวเราะออกมาได้ แต่บรรดาเจ้าเมืองหัวเมืองต่าง ๆ โกรธมาก เมื่อมีข้าศึกยกมาตีเมืองหลวงจริง ๆ พระเจ้าโจวโยวหวางได้จุดพลุขึ้นอีกครั้ง แต่คราวนี้ไม่มีเจ้าเมืองหัวเมืองใดๆ เชื่อถือ จึงไม่มีใครยกทัพมาช่วย ข้าศึกจึงตีเมืองได้ พระเจ้าโจวโยวหวางถูกฆ่าตาย นางเปาซือถูกจับตัวไป ยิ้มของนางต่อมาถูกเรียกว่า "ยิ้มพันตำลึงทอง" ซึ่งเป็นยิ้มที่นำความวิบัติมาสู่ราชวงศ์โจวโดยแท้ ต่อมาเจ้าเมืองหัวเมืองต่าง ๆ ได้ยกทัพมาช่วยตีข้าศึก แล้วตั้งพระเจ้าโจวผิงหวาง โอรสของพระเจ้าโจวโยวหวาง เป็นกษัตริย์ต่อไป ราชวงศ์โจวจึงต้องย้ายเมืองหลวงไปอยู่ที่ลกเอี๋ยง (ลั่วหยาง ในปัจจุบัน) ซึ่งอยู่ทางตะวันออก เรียกว่า ราชวงศ์โจวตะวันออก หรือ ตงโจว (Eastern Zhou) หลังจากนั้น ราชวงศ์โจวก็บัญชาเจ้าเมืองราชหัวเมืองต่าง ๆ ไม่ได้อีกต่อไป เนื่องจากเจ้าเมืองทั้งหลายต่างแข็งเมืองและรบกันเองระหว่างแว่นแคว้นเพื่อต้องการเป็นใหญ่

 ยุคชุนชิว ยุคจ้านกว๋อ และราชวงศ์โจวล่มสลาย 
ยุคจ้านกว๋อ เป็นยุคที่เต็มไปด้วยความวุ่นวาย แคว้นต่าง ๆ ไม่ไว้ใจซึ่งกันและกันเกิดสงครามระหว่างแคว้นผู้คนเดือดร้อนทุกข์ยากทำให้นักปราชญ์มีโอกาส เข้ามามีบทบาทในการเปลี่ยนแปลงในด้านต่าง ๆ ไม่ว่าจะเป็นปรัชญา ความเชื่อ ขนบธรรมเนียมประเพณี วัฒนธรรม และการปกครอง เพราะผู้คนในเวลานั้นต่างก็ต้องการที่พึ่ง ผู้ปกครองก็ต้องการแม่ทัพผู้ปราชญ์เปรื่อง จึงทำให้มีผู้คนมากมายรับฟังนักปราชญ์ อย่างขงจื้อ เล่าจื่อ และซุนวูผู้เขียนพิชัยสงคราม

 หมายเหตุ
# ลูกข่าง
ลูกข่าง เป็นของเล่นสำหรับเด็กที่หมุนบนแกนของตัวเอง ลูกข่างถือเป็นของเล่นที่เก่าแก่ที่สุดอย่างหนึ่งในประวัติศาสตร์โลก มีใช้ในการละเล่นเพื่อความบันเทิง การพนันและยังรวมถึงการพยากรณ์

 ลูกข่างไทย 
ในประเทศไทย ลูกข่างถือเป็นการละเล่นไทยชนิดหนึ่ง ที่มีการเล่นโดยการผูกด้วยเชือก และขว้างลูกข่างลงพื้นให้เกิดการหมุน โดยมีกติกาการเล่นอยู่คือ หากขว้างลูกข่างไม่หมุนหรือออกนอกวงถือว่าแพ้ และผู้แพ้จะต้องนำลูกข่างของตนวางในวงกลมเพื่อให้คนอื่นใช้ลูกข่างที่พันเชือกขว้างไปบนลูกข่างนั้นเป็นการลงโทษ

 อุปกรณ์ที่ใช้ในการเล่น 
 ลูกข่าง ส่วนมากจะทำจากไม้มะยมกลึงมีตะปูเป็นเดือยแหลมตรงกลางคนละ 1 ลูก
 เชือกยาวประมาณ 40–50 เซนติเมตร ปลายเชือกด้านหนึ่งผูกด้วยไม้ หรือร้อยด้วยฝาเบียร์
 วงกลมขนาดเส้นผ่านศูนย์กลางประมาณ 50–60 เซนติเมตร

 วิธีเล่น 
การเล่นลูกข่างไม่จำกัดจำนวนผู้เล่น ก่อนเล่นจะขีดวงกลมขนาด 50–60 เซนติเมตรบนพื้นดิน แล้วจัดลำดับการเล่นตามวิธีการจัดลำดับก่อนการเล่นดังกล่าวแล้วก่อนเล่นทุกคนใช้เชือกพันลูกข่างของตน โดยพันจากปลายเดือยขึ้นมาจนถึงตัวลูกข่าง แล้วถือชายหนึ่งไว้ระหว่างซอกนิ้วชี้และนิ้วกลาง ส่วนหัวแม่มือหงายรองรับปลายเดือยลูกข่างไว้ เมื่อเริ่มเล่นผู้เล่นจะขว้างลูกข่างตกถึงพื้นจะหมุนหากลูกข่างของผู้ใดไม่หมุน หรือออกนอกวงถือว่าแพ้จะถูกทำโทษด้วยการให้เจ้าของลูกข่างนำลูกข่างของตนวางไว้ในวงกลม ให้ผู้อื่นนำลูกข่างที่พันเชือกเตรียมไว้ขว้างลงไปบนลูกข่างนั้นเรียกว่า “โจ๊ะลูกข่าง” ทีละคน หากลูกข่างทำจากไม้ไม่ดีจะแตก แต่ถ้าทำจากไม้มะยมจะเป็นเพียงรอยเจาะเท่านั้น

 พฤติกรรมเชิงวิเคราะห์ 
การเล่นลูกข่างเป็นการเล่นของเด็กชายที่มีอายุประมาณ 8–15 ปี เด็กจะได้รับประโยชน์จากการเล่นเช่น
 เป็นการออกกำลังกล้ามเนื้อโดยเฉพาะกล้ามเนื้อแขน
 ฝึกทักษะความแม่นยำในการขว้าง และกลยุทธในการทำให้ลูกข่างหมุน
 พัฒนาจิตใจ ร่าเริงแจ่มใสและยอมรับในกติกาการเล่น

 ลูกข่างแบบต่าง ๆ
# นิเวศวิทยาชุมชนเมือง
นิเวศวิทยาชุมชนเมือง  เป็นสาขาย่อยของวิชานิเวศวิทยา เกี่ยวข้องกับปฏิสัมพันธ์ระหว่างพืช สัตว์และมนุษย์ในสิ่งแวดล้อมของชุมชนเมือง เป็นการวิเคราะห์ชุมชนเมืองในแง่ของระบบนิเวศ (เฝ้ามองวัฏจักรของสสารและการเคลื่อนไหวของพลังงานในระบบนิเวศของเมือง) ซึ่งจะมีผลต่อผู้อยู่อาศัยในชุมชนในเชิงที่จะเอื้อให้พืช สัตว์และผู้คนในชุมชนเมืองนั้นมีสุขภาพที่ดีขึ้นและเอื้อให้มีการดูแลจัดการชุมชนได้ดีขึ้น

นิเวศวิทยาชุมชนเมืองเป็นการศึกษาปัจจัยต่างๆ ซึ่งจะเอื้อให้พืชพรรณและสัตว์พื้นถิ่นสามารถอยู่รอดและอาจเติบโตขยายพันธุ์ได้ในสิ่งแวดล้อมที่มนุษย์สร้างในชุมชนเมือง เป็นการศึกษาการเพิ่มพื้นที่สีเขียวและศึกษาวิธีการจัดการพื้นที่นั้นให้มีความน่าอยู่

นอกจากนี้ นิเวศวิทยาชุมชนเมืองยังเกี่ยวข้องกับการศึกษาผลกระทบจากรูปแบบการพัฒนาที่เกิดขึ้นในชุมชนเมืองภายใต้เงื่อนไขของระบบนิเวศ เป็นการเน้นวิธีการวางผังชุมชนเมืองให้มีสภาวะแวดล้อมในแบที่ยั่งยืนโดยใช้วิธีการออกแบบและการเลือกใช้วัสดุที่จะส่งเสริมสุขภาพของผู้อยู่อาศัยให้ดีขึ้น ส่งเสริมความหลากหลายทางชีวภาพให้มีเพิ่มมากขึ้นในระบบนิเวศชองชุมชนเมืองนั้นๆ
# หินทราย
หินทราย  เป็นหินตะกอนที่มีลักษณะ เนื้อหยาบ จับดูระคายมือ เพราะประกอบด้วยเม็ดทรายขนาดแตกต่างกัน (1/16 – 2 มม.) เม็ดแร่ส่วนใหญ่เป็นแร่ควอร์ตซ์ แต่อาจมีแร่อื่นและเศษหินดินปะปนอยู่ด้วย เพราะมีวัตถุประสานมีความแข็งมากสามารถขูดเหล็กเป็นรอยได้ มีสีต่าง ๆ เช่น แดง น้ำตาล เทา เขียว เหลืองอ่อน  อาจแสดงรอยชั้นให้เห็น มีซากดึกดำบรรพ์ 

เกิดจากการรวมตัวกันของเม็ดทราย ประกอบด้วยควอร์ตซ์เป็นส่วนใหญ่ อาจมีแร่แมกเนไทต์และไมกาปะปนอยู่ วัตถุประสาร (ซีเมนต์) ส่วนมากเป็นพวกซิลิกา (ควอร์ตซ์ หรือ เชิร์ต) แคลไซด์ โดโลไมต์ เหล็กออกไซด์ ซึ่งมักทำให้หินมีสีเหลือง น้ำตาล แดง 

ในประเทศไทย พบมากทางภาคตะวันออกเฉียงเหนือ จังหวัดราชบุรี  เพชรบุรี กาญจนบุรี และทางภาคใต้บางแห่งหินทราย

 ประโยชน์ 
หินทราย ใช้ประโยชน์ทางด้านการสร้างปราสาทในสมัยโบราณ ทำหินลับมีด ทำครก ทำโม่
# ศาสนาโซโรอัสเตอร์
ศาสนาโซโรอัสเตอร์ (,) หรือ มาซดะยัสนา (,) เป็นศาสนาและปรัชญาศาสนาอิหร่านโบราณอย่างหนึ่ง ตามที่ระบุไว้ในคัมภีร์หลักทางศาสนาที่เรียกว่าอเวสตะ ผู้ที่นับถือศาสนาโซโรอัสเตอร์ยกย่องเทพแห่งปัญญาที่ไม่มีใครสร้างและเมตตากรุณาให้เป็นผู้สูงสุดในจักรวาล นักวิชาการมีความคิดเห็นแตกต่างกันไปว่าเป็นศาสนาเอกเทวนิยม หรือศาสนาพหุเทวนิยม หรือศาสนาอติเทวนิยม หรือเป็นทั้งสามแบบผสมกัน: "The religion thus seems to involve monotheistic, polytheistic and dualistic features simultaneously." เคยเป็นศาสนาแห่งรัฐจักรวรรดิอะคีเมนิด พาร์เธีย และแซสซานิด ประมาณจำนวนศาสนิกโซโรอัสเตอร์ทั่วโลกปัจจุบันอยู่ระหว่างประมาณ 145,000 คนเมื่อประมาณ ค.ศ. 2000 ถึง 2.6 ล้านคนในการประมาณหลัง ๆ 

ศาสนาโซโรอัสเตอร์เกิดในภูมิภาคตะวันตกของจักรวรรดิเปอร์เซียโบราณ เมื่อนักปรัชญาศาสนา ซาราธุสตรา (โซโรอัสเตอร์ ) ปรับปรุงเทพเจ้าทั้งหลาย (pantheon) ของเปอร์เซียช่วงต้นให้ง่ายขึ้น. เป็นสองฝ่ายค้านกันคือ Spenta Mainyu (, "วิสัยจิตก้าวหน้า") และ Angra Mainyu (, "วิสัยจิตทำลายล้าง") ภายใต้พระผู้เป็นเจ้าพระองค์เดียว อาหุรามัสดา (Ahura Mazda, , "ภูมิปัญญาสว่าง")

ความคิดของโซโรอัสเตอร์นำสู่ศาสนาทางการซึ่งใช้ชื่อของเขาเมื่อราวศตวรรษที่ 6 ก่อนคริสตกาล และมีอิทธิพลต่อศาสนาอื่นต่อมาซึ่งรวมศาสนายูดาห์ ศาสนาคริสต์ ศาสนาอิสลาม และไญยนิยม
# ภาษาอาบัป
ภาษาอาบัป  เป็นภาษาโปรแกรมระดับสูงที่พัฒนาโดยบริษัท SAP จากประเทศเยอรมนี โดยเป็นภาษาที่ใช้ในซอฟต์แวร์ประเภทเว็บแอปพลิเคชันเซิร์ฟเวอร์ของบริษัท SAP เอง รูปแบบของภาษา ABAP ใกล้เคียงกับภาษาโคบอล

 ประวัติ 

ABAP นับเป็นภาษาโปรแกรมในยุคที่สี่ พัฒนาในช่วงยุค 80 เดิมทีเป็นภาษาสำหรับใช้ทำรายงานในแพลตฟอร์ม SAP R/2 ในช่วงแรกชื่อ ABAP ย่อมาจากภาษาเยอรมันว่า "Allgemeiner Berichtsaufbereitungsprozessor" ซึ่งมีความหมายว่า "ตัวประมวลผลทั่วไปในการสร้างรายงาน" กลุ่มผู้ใช้ของ ABAP คือผู้ใช้ทั่วไป แต่ตัวภาษาก็มีความซับซ้อนจนทำให้ต้องใช้ผู้เชี่ยวชาญในการแก้ไข

เมื่อ SAP ออก SAP R/3 ใน ค.ศ. 1992 ภาษา ABAP ยังเป็นภาษาหลักในการสร้างโปรแกรมบนแพลตฟอร์มนี้ ในปี 1999 SAP ได้ออกส่วนขยายที่สนับสนุนการเขียนโปรแกรมเชิงวัตถุในชื่อ ABAP Objects ซึ่งออกมาพร้อมกับ SAP R/3 Release 4.5

แพลตฟอร์มรุ่นล่าสุดของ SAP คือ SAP NetWeaver ซึ่งสนับสนุนทั้งภาษา ABAPและภาษาจาวา

 ตัวอย่าง 
จาก SAP NetWeaver:
<nowiki>
* -----------------------------------------------------------------------
* set an exclusive lock at level object-type & object-id
* -----------------------------------------------------------------------
  IF NOT lf_bapi_error = true.
    IF (NOT istourhd-doc_type IS INITIAL) AND
       (NOT istourhd-doc_id IS INITIAL).

      CALL FUNCTION 'ENQUEUE_/DSD/E_HH_RAREF'
           EXPORTING
                obj_typ        = istourhd-doc_type
                obj_id         = istourhd-doc_id
           EXCEPTIONS
                foreign_lock   = 1
                system_failure = 2
                OTHERS         = 3.
      IF sy-subrc <> 0.
*       terminate processing...
        lf_bapi_error = true.
*       ...and add message to return table
        PERFORM set_msg_to_bapiret2
             USING    sy-msgid gc_abort sy-msgno
                      sy-msgv1 sy-msgv2 sy-msgv3 sy-msgv4
                      gc_istourhd gc_enqueue_refdoc space
             CHANGING lt_return.
      ENDIF.
    ENDIF.
  ENDIF.    " bapi error
</nowiki>

 แหล่งข้อมูลอื่น
 ABAP จาก SAP Developer Network
# ภาษาออว์ก
ภาษาออว์ก (AWK) เป็นภาษาโปรแกรมที่ออกแบบมาเพื่อประมวลผลข้อความในไฟล์หรือสตรีม ชื่อ "AWK" นั้นเป็นตัวย่อของชื่อผู้สร้างทั้งสามคน ซึ่งได้แก่ Alfred Aho, Peter Weinberger และ Brian Kernighan

ในกรณีที่เขียน awk ด้วยตัวพิมพ์เล็ก จะหมายถึงโปรแกรมในระบบปฏิบัติการยูนิกซ์ หรือ Plan 9 ที่ใช้ประมวลผลโปรแกรมอื่นๆ ซึ่งเขียนด้วยภาษา AWK นี้

AWK เป็นตัวอย่างที่ดีของการสร้างภาษาโปรแกรมที่เน้นการใช้ชนิดข้อมูลแบบสายอักขระ, associative arrays และ นิพจน์ปรกติ ด้วยความสามารถของ AWK และโปรแกรม sed จึงเป็นแรงบันดาลใจให้ Larry Wall สร้างภาษาเพิร์ลขึ้นมาในภายหลัง
# ริซะ นีงากิ
ริซะ นีงากิ (, เกิดวันที่ 20 ตุลาคม ค.ศ. 1988) เป็นนักแสดงและนักร้องหญิงชาวญี่ปุ่น เธอเป็นอดีตสมาชิกรุ่นที่ 5 ของ มอร์นิงมูซูเมะ

ประวัติ
thumb|right|นีงากิแสดงในคอนเสิร์ตทัววร์ Platinum 9 Disco ในเดือนพฤษภาคม ค.ศ. 2009
นีงากิเกิดที่โยโกฮามะ จังหวัดคานางาวะ ใน ค.ศ. 2001 นีงากิเข้าร่วมกลุ่มมอร์นิงมูซูเมะพร้อมกับไอ ทากาฮาชิ, อาซามิ คนโนะ และมาโกโตะ โองาวะ

ในช่วงต้นปี 2007 นีงากิถูกเลือกเป็นสมาชิกมอร์นิงมุซุเมะ ทันโจ 10 เน็งคิเน็นไต  พร้อมกับคาโอริ อีดะ, นัตสึมิ อาเบะ, มากิ โกโตะ และโคฮารุ คูซูมิ เพื่อฉลองครบรอบ 10 ปีของมอร์นิงมูซูเมะ ในวันที่ 1 มิถุนายน ค.ศ. 2007 มิกิ ฟูจิโมโตะลาออกจากมอร์นิงมูซูเมะ ทำให้ไอ ทากาฮาชิ เป็นหัวหน้า ส่วนริซะ นีงากิ เป็นรองหัวหน้า

ในวันที่ 9 มกราคม ค.ศ. 2011 มีการประกาศว่า ไอ ทากาฮาชิจะจบการศึกษาจากมอร์นิงมูซูเมะกับเฮลโล! โปรเจกต์หลังจบทัวร์คอนเสิร์ตฤดูใบไม้ร่วง ค.ศ. 2011 ทำให้นีงากิ ดำรงตำแหน่งเป็นหัวหน้ากลุ่มแทน ต่อมาเธอจะจบการศึกษาจากมอร์นิงมูซูเมะและเฮลโล! โปรเจกต์ในวันสุดท้ายของทัวร์คอนเสิร์ตฤดูใบไม้ผลิที่สนามกีฬาต่อสู้ญี่ปุ่นในวันที่ 18 พฤษภาคม ในวันที่ 18 พฤษภาคม ค.ศ. 2012 นีงากิกับไอกะ มิตสึอิจบการศึกษาจากมอร์นิงมูซูเมะกับเฮลโล! โปรเจกต์.แล้วยกตำแหน่งหัวหน้ากลุ่มให้กับซายูมิ มิจิชิเงะ

ชีวิตส่วนตัว
นีงากิเริ่มออกเดตกับโยชิกาซุ โคตานิหลังแสดงด้วยกันใน ค.ศ. 2013http://www.asahi.com/and_w/interest/entertainment/CORI2073332.html สองปีต่อมา ทั้งคู่แต่งงานในวันที่ 11 กรกฎาคม ค.ศ. 2016 แต่ในวันที่ 6 มกราคม ค.ศ. 2018 ทั้งคู่ประกาศในบล็อกว่าได้หย่ากันแล้ว

วันที่ 30 มิถุนายน ค.ศ. 2022 นีงากิได้ประกาศแต่งงานกับช่างภาพที่ชื่อว่า ยาสึทาเกะ ยามางูจิ โดยมีการปล่อยวิดีโอผ่านทางยูทูบhttps://twitter.com/risa1020rr/status/1542432851052081152?s=21

ผลงาน
สมุดภาพ
 #  ชือ  วันเผยแพร่ (ปี-เดือน-วัน)  ผู้ตีพิมพ์  ISBN  ข้อมูล -  5 - มอร์นิงมูซูเมะ 5 คิเจเนเรชันเมมเบอร์ชาชินชู   2002-08-16  Wani Books    สมุดภาพของสมาชิกรุ่นที่ 5 ทั้งหมด 1  นีงากิ ริซะ  2004-10-07  Wani Books    สมุดภาพเดี่ยวเล่มแรก 2  อามะ นัตสึ   2006-06-25  Wani Books    สมุดภาพเดี่ยวเล่มที่สอง 3  อิชชุน   2007-05-27  Wani Books    สมุดภาพเดี่ยวเล่มที่สาม 4  แฮปปีเกิร์ล   2008-04-25  Wani Books    สมุดภาพเดี่ยวเล่มที่สี่

 ดีวีดี 
 2007-06-13 - อาโลเฮลโล! นีงากิ ริซะ ดีวีดี 
 2009-01-21 - อาโลเฮลโล! 2 นีงากิ ริซะ ดีวีดี 
 2010-07-14 - อาโลเฮลโล! 3 นีงากิ ริซะ ดีวีดี 

 งานแสดง 

 ภาพยนตร์ 
 2002 - ทกกาเอ็กโกะ 
 2003 - โคอินุดันโนะโมโนงาตาริ 

 ละคร 
 2002 - แอนเจิลฮาร์ต
 2002 - โอเระงะไอตสึเดะไอตสึงะโอเระเดะ 
 2008 - ฮิตเมกเกอร์อากุยูโมโนงาตาริ

 รายการโทรทัศน์ 
 รายการ  เริ่ม  สิ้นสุด เฮลโล! มอร์นิง   ค.ศ. 2001  1 เมษายน ค.ศ. 2007 ตินตินทาวน์!   5 กรกฎาคม ค.ศ. 2002  26 มีนาคม ค.ศ. 2004 โซเระยูเกะ! โกรกกี   29 กันยายน ค.ศ. 2003  26 ธันวาคม ค.ศ. 2003 ฟูตาริโงโตะ   1 กรกฎาคม ค.ศ. 2004  2 กรกฎาคม ค.ศ. 2004 23 กรกฎาคม ค.ศ. 2004  29 กรกฎาคม ค.ศ. 2004 มาจกโกะริกะ-จัง โนะแมจิคัล บี-อู-เด็ง   21 ตุลาคม ค.ศ. 2004  10 พฤศจิกายน ค.ศ. 2004 มูซูเมะโดกีว!   13 มิถุนายน ค.ศ. 2005  — ฮาโรโมนี@   8 เมษายน ค.ศ. 2007  28 กันยายน ค.ศ. 2008

 วิทยุ 
 รายการ  เริ่ม  สิ้นสุด ทัมโปโปะเฮ้นชูบุ โอ้-โซ-โร!   24 กันยายน ค.ศ. 2002  23 กันยายน ค.ศ. 2003 TBC ฟันฟีรูโดะโมเร็ตสึโมดัชชุ   1 เมษายน ค.ศ. 2005  15 เมษายน ค.ศ. 2005 25 กรกฎาคม ค.ศ. 2005  5 สิงหาคม ค.ศ. 2005 เฮลโลโปรยาเน็ง!!   10 มิถุนายน ค.ศ. 2005  24 มิถุนายน ค.ศ. 2005
# สนามกีฬาเอลลิสปาร์ก
สนามเอลลิสพาร์ก (Ellis Park Stadium) เป็นสนามกีฬา ตั้งอยู่ที่ โยฮันเนสเบิร์ก แอฟริกาใต้ เคยใช้เป็นสถานที่แข่งรักบี้ระดับโลก เปิดใช้บริการในปี พ.ศ. 2471
# พระอหุระมาซดะ
พระอหุระมาซดะราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, ราชบัณฑิตยสถาน, 2548, หน้า 25-6  คือพระเจ้าตามความเชื่อในศาสนาโซโรอัสเตอร์ คำว่า มาซดะ แปลว่า ฉลาด พระเจ้าองค์นี้เป็นเทพเจ้าแห่งแสงสว่าง หรือเทพเจ้าแห่งปัญญา เป็นผู้สร้างสรรค์สิ่งดีทั้งปวง ซึ่งในเปอร์เซียโบราณนับถือเป็นเทพเจ้าสูงสุด พระเจ้าแห่งความดีจะต้องต่อสู้กับพระเจ้าแห่งความชั่ว 

จากการค้นคว้าเกี่ยวกับศาสนาโซโรอัสเตอร์ ทำให้เป็นที่กระจ่างชัดว่าศาสดาโซโรอัสเตอร์ได้พยายามทำการต่อสู้กับความงมงายของศาสนาของชาวอารยัน หนึ่งในนั้นก็คือการที่เขาปฏิเสธว่าตนมีส่วนร่วมในการชวนเชื่อสู่พระอหุระมาซดะ แต่ไม่มีใครทราบถึงการเปลี่ยนแปลงไปสู่การนับถือเทพเจ้าสองฝ่าย (ฝ่ายแสงสว่างกับฝ่ายความมืด) ของชาวโซโรอัสเตอร์ว่าเริ่มตั้งแต่สมัยใด ซึ่งในคัมภีร์หมวดที่ 1 ของอเวสตะ ได้ระบุไว้ว่าเทพเจ้าแห่งความชั่วต้องเผชิญหน้ากับเทพเจ้าแห่งความดีมิใช่เผชิญกับพระอหุระมาซดะซึ่งเป็นเทพเจ้าสูงสุด

ในโซโรอัสเตอร์ พระอหุระมาซดะมีบริวาร 6 องค์ ซึ่งมีความสูงส่งดั่งพระยาห์เวห์หรือเอกเทวตามความเชื่อในศาสนาอับราฮัม และมีการจัดกองกำลังเพื่อสู้รบกับฝ่ายอธรรม

ตามความเชื่อของโซโรอัสเตอร์ โลกจนถึงปัจจุบันมี 12000 ปี เทพเจ้าแห่งความดีทำการปกครอง 3000 ปี และในช่วงเวลานี้เทพเจ้าแห่งความชั่วได้ใช้ชีวิตอยู่ในความมืด เมื่อเขาออกมาเพื่อเผชิญกับเทพเจ้าแห่งความดี เทพเจ้าแห่งความดีได้ให้เวลาเขาในการต่อสู้เป็นเวลา 9000 ปี ซึ่งเขามั่นใจว่าจะได้รับชัยชนะอย่างแน่นอน ทั้งสองฝ่ายได้เริ่มทำการสร้างสิ่งที่ดีและชั่วขึ้นบนโลกใบนี้และสู้กันด้วยวิธีนี้ จนกระทั่ง 3000 ปีผ่านไป โซโรอัสเตอร์ถูกสร้างขึ้น และทำให้กองทัพฝ่ายเทพแห่งความดีแข็งแกร่งขึ้น จนได้รับชัยชนะ
# ปรัชญาตะวันตก
ปรัชญาตะวันตก ถือกำเนิดโดยเธลีสแห่งมิเลทัส เมื่อ 585 ปีก่อนคริสต์ศักราช วิธีการของเธลีสแตกต่างกับปรัชญาตะวันออกอย่างมาก คือ ปรับคำถามที่สลับซับซ้อนให้เป็นคำถามง่าย ๆ เป็นคำถามที่มีรากฐาน เธลีสเป็นบุคคลที่รักการขบคิดอย่างมาก ปัจจุบันมีข้อมูลที่เกี่ยวข้องกับเธลีสหลงเหลืออยู่ไม่มากนัก

 แหล่งข้อมูลอื่น 
 แหล่งข้อมูลและข้อมูลปรัชญาตะวันตก
# เมอร์เซเดส-เบนซ์
เมอร์เซเดส-เบนซ์  หรือเรียกสั้นๆว่า เบนซ์ (Benz) เป็นบริษัทยานยนต์เยอรมนีในเครือไดมเลอร์ อาเก ผลิตทั้งรถยนต์ รถบัส รถบรรทุก ก่อตั้งโดยก็อทลีพ ไดม์เลอร์ และคาร์ล เบ็นทซ์ ในปี พ.ศ. 2469 มีสำนักงานใหญ่อยู่ที่เมืองชตุทท์การ์ท โดยในช่วงปลายปี พ.ศ. 2562 บริษัทได้ประกาศย้ายแบรนด์เมอร์เซเดส-เบนซ์ไปอยู่ในความรับผิดชอบของบริษัทลูกในชื่อใหม่ เมอร์เซเดส-เบนซ์ เอจี (อังกฤษ: Mercedes-Benz AG) โดยเมอร์เซเดส-เบนซ์ เอจี มีพนักงานทั้งหมดทั่วโลกอยู่ประมาณ 170,000 คน ซึ่งจะรับผิดชอบธุรกิจในส่วนของรถยนต์นั่งส่วนบุคคล (อังกฤษ: Mercedes-Benz Cars) และรถตู้ (อังกฤษ: Mercedes-Benz Vans) ของแบรนด์เมอร์เซเดส-เบนซ์

รุ่นต่าง ๆ

 เมอร์เซเดส-เบนซ์ เอ-คลาส (Mercedes-Benz A Class) 150px|centre แฮทช์แบค แฮทช์แบค  เมอร์เซเดส-เบนซ์ บี-คลาส (Mercedes-Benz B Class) 150px|centre Multi-Activity Multi-Activity เมอร์เซเดส-เบนซ์ ซี-คลาส (Mercedes-Benz C Class) 150px|centre Saloon, Estate, Coupé & Cabriolet ซันลูน/คูเป้ เมอร์เซเดส-เบนซ์ ซีแอล-คลาส (Mercedes-Benz CL Class) 150px|centre ลักซัวลี่ Coupé & Cabriolet คูเป้ เมอร์เซเดส-เบนซ์ ซีแอลอี-คลาส (Mercedes-Benz CLE Class) 150px|centre ลักซัวลี่ คูเป้ คูเป้/เปิดประทุน เมอร์เซเดส-เบนซ์ ซีแอลเอส-คลาส (Mercedes-Benz CLS Class) 150px|centre150px|centre ลักซัวลี่คาร์ 4 ประตู ซีดาน เมอร์เซเดส-เบนซ์ อี-คลาส (Mercedes-Benz E Class) 150px|centre Saloon, Estate, Coupé & Cabriolet ซันลูน/คูเป้ เมอร์เซเดส-เบนซ์ จี-คลาส (Mercedes-Benz G Class) 150px|centre|link=Special:FilePath/Mercedes_Benz_G-Wagen_G320.jpg เอสยูวี เอสยูวี  เมอร์เซเดส-เบนซ์ จีแอล-คลาส (Mercedes-Benz GL Class) 150px|centre เอสยูวี เอสยูวี เมอร์เซเดส-เบนซ์ จีแอลซี-คลาส (Mercedes-Benz GLC Class) 150px|centre เอสยูวี เอสยูวี เมอร์เซเดส-เบนซ์ จีแอลอี-คลาส (Mercedes-Benz GLE Class) 150px|centre เอสยูวี เอสยูวี เมอร์เซเดส-เบนซ์ จีแอลเค-คลาส (Mercedes-Benz GLK Class) 150px|centre เอสยูวี เอสยูวี เมอร์เซเดส-เบนซ์ จีแอลเอส-คลาส (Mercedes-Benz GLS Class) 150px|centre เอสยูวี เอสยูวี เมอร์เซเดส-เบนซ์ เอ็ม-คลาส (Mercedes-Benz M Class) 150px|centre เอสยูวี เอสยูวี เมอร์เซเดส-เบนซ์ อีคิวซี (Mercedes-Benz EQC) 150px|centre เอสยูวีพลังงานไฟฟ้า เอสยูวี เมอร์เซเดส-เบนซ์ อีคิวเอส (Mercedes-Benz EQS) 150px|centre ลักซัวลี่ซีดานพลังงานไฟฟ้า ซีดาน เมอร์เซเดส-เบนซ์ อาร์-คลาส (Mercedes-Benz R Class) 150px|centre เอ็มพีวี แอลทีวี/เอ็มพีวี เมอร์เซเดส-เบนซ์ เอส-คลาส (Mercedes-Benz S Class) 150px|centre150px|centre ลักซัวลี่ ซีดาน ซีดาน/ลีมูซีน เมอร์เซเดส-เบนซ์ เอสแอล-คลาส (Mercedes-Benz SL Class) 150px|centre รถสปอร์ต รถสปอร์ต/โรสเตอร์ เมอร์เซเดส-เบนซ์ เอสแอลเอส-คลาส (Mercedes-Benz SLS Class) 150px|centre รถสปอร์ต คูเป้/โรสเตอร์ เมอร์เซเดส-เอเอ็มจี จีที (Mercedes-AMG GT) 150px|centre รถสปอร์ต คูเป้/โรสเตอร์ เมอร์เซเดส-เอเอ็มจี วัน (Mercedes-AMG ONE) 150px|centre รถสปอร์ต คูเป้ เมอร์เซเดส-เบนซ์ เอสแอลซี-คลาส (Mercedes-Benz SLC Class) 150px|centre โรสเตอร์ โรสเตอร์ เมอร์เซเดส-เบนซ์ เอสแอลเค-คลาส (Mercedes-Benz SLK Class) 150px|centre โรสเตอร์ โรสเตอร์ เมอร์เซเดส-เบนซ์ เอสแอลอาร์-คลาส (Mercedes-Benz SLR Class) 150px|centre คูเป้/โรสเตอร์ โรสเตอร์ เมอร์เซเดส-เบนซ์ เวียโน (Mercedes-Benz Viano) 150px|centre เอ็มพีวี รถแวน เมอร์เซเดส-เบนซ์ วี-คลาส (Mercedes-Benz V-Class) 150px|centre เอ็มพีวี รถแวน เมอร์เซเดส-เบนซ์ เอ็กซ์-คลาส (Mercedes-Benz X-Class) 150px|centre กระบะ รถกระบะ
# ปีแยร์-โอกุสต์ เรอนัวร์
ปีแยร์-โอกุสต์ เรอนัวร์ (25 กุมภาพันธ์ พ.ศ. 2383 - 3 ธันวาคม พ.ศ. 2462) เป็นจิตรกรชาวฝรั่งเศส เป็นที่รู้กันว่าเขาคือหนึ่งในศิลปินในกลุ่มอิมเพรสชันนิสม์ที่ให้ความสำคัญกับการใช้สีสันที่สะท้อนอารมณ์ความรู้สึกของศิลปินในแบบฉับพลัน งานของเรอนัวร์ ส่วนมากจะเน้นที่สวยงาม อ่อนหวานของธรรมชาติและผู้หญิง ภาพของเรอนัวร์ยังสะท้อนวิถีชีวิตและวิพากษ์ระบบศักดินาของฝรั่งเศสช่วงปลายศตวรรษที่ 18

บิดาเป็นช่างตัดเสื้อ เป็นบุตรคนที่ 6 จาก 7 คน ต่อมาในอายุ 23 ปี เรอนัวร์สมัครใจที่จะเป็นนักวาดภาพอิสระ เรอนัวร์เป็นจิตรกรที่ประสบความลำบากอยู่มากมาย เพราะเรอนัวร์เป็นผู้ที่ชอบวาดภาพเปลือย ในช่วง 1890 เป็นต้นไป เรอนัวร์จะวาดภาพเปลือยอย่างอิสระ ในช่วงที่เป็นไขข้ออักเสบ ถึงจะนั่งรถเข็นหรือเอาพู่กันมาติดมือข้างแข็งไว้ก็ตาม เขาก็ให้คนอื่นระบายภาพให้ คำว่า "ดอกไม้" คือคำสุดท้ายที่เรอนัวร์ได้พูดก่อนที่จะเสียชีวิตในขณะที่เขาจัดแบบที่เขาเขียน เรอนัวร์ได้เสียชีวิตอย่างสงบในวันที่ 3 ธันวาคม พ.ศ. 2462

 สมุดภาพ
# พื้นเอียง
พื้นเอียง เป็นเครื่องมือกลพื้นฐานชนิดหนึ่งที่ใช้ผ่อนแรง อาจอยู่ในรูปแบบเป็นไม้กระดานยาวเรียบ ใช้พาดบนที่สูง หรือพื้นผิวระหว่างพื้นต่างระดับ เคลื่อนที่วัตถุด้วยการลากหรือผลัก ช่วยอำนวยความสะดวกสบายในการย้ายสิ่งของขึ้นหรือลง

 การคำนวณเกี่ยวกับพื้นเอียง 
 
เมื่อ 

 E = แรงพยายามในการดึงวัตถุ มีหน่วยนิวตัน (N)
 L = ความยาวของด้านตรงข้ามมุมฉาก มีหน่วยเป็นเมตร(m)
 W = น้ำหนักของวัตถุ มีหน่วยเป็นนิวตัน (N)
 H = ความสูงของพื้นเอียง มีหน่วยเป็นเมตร (m)

 แหล่งข้อมูลอื่น 

 ข้อมูลพื้นเอียง
# ซือหม่า เชียน
ซือหม่าเชียน (司馬遷) เป็นนักบันทึกประวัติศาสตร์ผู้ยิ่งใหญ่ที่โดนตอนองคชาตในสมัยราชวงศ์ฮั่นตรงกับรัชสมัยจักรพรรดิฮั่นอู่ตี้ (140-87ก่อนคริสตกาล)

ซือหม่าเชียน ถือกำเนิดในครอบครัวปัญญาชนครอบครัวหนึ่ง บิดาของเขาคือซือหม่าถาน (司馬談) เป็นอาลักษณ์หลวง หรือขุนนางผู้มีหน้าที่บันทึกเหตุการณ์ราชกิจในราชสำนักฮั่น และยังเป็นผู้เริ่มร่างเค้าโครงเนื้อหาประวัติศาสตร์จีนมาก่อนหน้า  ด้วยเหตุนี้ ตั้งแต่อายุ 10 ขวบซือหม่าเชียนก็เริ่มศึกษาวิชาวรรณคดี ประวัติศาสตร์และคัมภีร์ของสำนักต่าง ๆ กับผู้ทรงคุณวุฒิที่มีชื่อเสียงในยุคนั้น ในวัยเด็ก ซือหม่าเชียนก็เป็นคนช่างขบคิด เขามีความรู้ต่าง ๆ นานาเกี่ยวกับบุคคลและเหตุการณ์ต่าง ๆ ที่เกิดขึ้นในประวัติศาสตร์อย่างกว้างขวางนอกเหนือจากสิ่งที่ได้บันทึกไว้ในตำรา   เมื่อ 111 ปี ก่อนคริสต์ศักราช ซือหม่าเชียนได้รับมอบหมายให้ร่วมคณะเดินทางของราชสำนัก ออกเดินทางจากกรุงฉางอานไปเปิดสัมพันธไมตรีกับอาณาจักรในดินแดนทางตะวันตกเฉียงใต้ ทำให้มีโอกาสพบเห็นดินแดนต่าง ๆ อย่างกว้างขวางเมื่ออายุได้เพียง 20 ปี เมื่อถึงท้องที่หนึ่ง ซือหม่าเชียนก็จะบันทึกเรื่องราวเกี่ยวกับขนบธรรมเนียมประเพณีของท้องถิ่นนั้นอย่างละเอียด และเก็บสะสมประวัติและข้อมูลต่าง ๆ เกี่ยวข้องกับบุคคลและเหตุการณ์ที่มีชื่อเสียงในประวัติศาสตร์ของท้องถิ่นนั้น ๆ ด้วย 

เมื่อ 108 ปีก่อนคริสต์ศักราช หลังบิดาถึงแก่กรรม ซือหม่าเชียนจึงได้รับการแต่งตั้งให้สืบทอดตำแหน่งอาลักษณ์หลวงของบิดาในราชสำนัก มีหน้าที่ดูแลพระคลังเก็บหนังสือของจักรพรรดิและทำหน้าที่บันทึกเหตุการณ์ราชกิจต่าง ๆ ในจดหมายเหตุของราชสำนัก ในช่วงเวลาดังกล่าว เขาได้ตามเสด็จจักรพรรดิอู่ตี้ไปในโอกาสต่าง ๆ ได้ไปดูงานตามสถานที่โบราณมากมายทั่วดินแดนอีกครั้งหนึ่ง หลังจากที่ได้สั่งสมข้อมูลอย่างอุดมสมบูรณ์แล้ว ซือหม่าเชียน ก็ใช้เวลานอกราชการเตรียมลงมือเขียน สื่อจี้ (史記) หรือ บันทึกประวัติศาสตร์ ซึ่งเป็นสารานุกรมด้านประวัติศาสตร์ 3,000 ปีของจีน

อย่างไรก็ตาม ซือหม่าเชียน ต้องถูกปลดจากตำแหน่งและถูกลงโทษด้วยการตอนด้วยข้อหาหมิ่นพระบรมเดชานุภาพ เมื่อเขาได้แสดงความเห็นคัดค้านจักรพรรดิฮั่นอู่ตี้ในการลงโทษแม่ทัพผู้หนึ่ง ทำให้จักรพรรดิไม่พอพระทัย แต่ภายหลังก็ทรงอภัยโทษและแต่งตั้งเขาให้กลับเข้ารับราชการโดยเลื่อนตำแหน่งให้เป็นราชเลขาธิการhttps://www.britannica.com/biography/Sima-Qian แต่ซือหม่าเชียนยังคงเสียใจต่อการถูกลงโทษและสิ้นหวังกับการรับราชการ เขาจึงทุ่มเทใช้เวลากับการเรียบเรียง สื่อจี้ หรือ บันทึกประวัติศาสตร์ ตลอดชีวิต
# รูปพันเหลี่ยม
รูปพันเหลี่ยม หรือ คิเลียกอน (chiliagon) ในทางเรขาคณิตหมายถึงรูปหลายเหลี่ยม ที่มี 1,000 ด้าน ในรูปพันเหลี่ยมปกติ มุมภายในแต่ละมุมจะมีขนาด 179.64 องศา

1000
# ไหซอง
ไหซอง เป็นเครื่องดนตรีไทยภาคอีสาน ทำมาจากไหน้ำปลาหรือไหปลาร้าที่ไม่ใช้แล้ว  ขึงด้วยยางหนังสติ๊กหรือยางอื่น ๆ บริเวณปากไห จัดเป็นชุด ชุดละหลายใบ โดยมีขนาดลดหลั่นกัน บรรเลงโดยการดีดด้วยนิ้ว ให้เสียงทุ้มคล้ายกีตาร์เบส ทำหน้าที่เป็นเครื่องประกอบจังหวะ ใช้บรรเลงประกอบในวงดนตรีพื้นเมืองภาคอีสานหรือที่นิยมเรียกว่าวงโปงลาง

ปัจจุบัน วงโปงลางส่วนใหญ่นิยมใช้พิณเบส แทนการใช้ไหซอง เนื่องจากให้เสียงดังกว่าและสามารถบรรเลงพลิกแพลงได้มากกว่า จึงแทบไม่มีการดีดไหซองเพื่อการบรรเลงจริง ๆ แล้ว การดีดไหซองในปัจจุบันเป็นเพียงการแสดงลีลาการดีดประกอบท่าฟ้อนรำ 
นิยมใช้ผู้หญิงเป็นผู้ดีด เรียกว่า  นางไห ใช้แสดงในงานรื่นเริงต่าง ๆ

 แหล่งข้อมูลอื่น 
อีสาน จุฬาฯ  ไหซอง, ดนตรีพื้นบ้านอีสาน, ชมรมศิลปวัฒนธรรมอีสาน จุฬาลงกรณ์มหาวิทยาลัย
www.isangate.com  Isangate.com

ไหซอง
หมวดหมู่:เครื่องเพอร์คัชชัน